Diari Oficial de la Generalitat Valenciana


Sumari del DOGV 4824, del 20-08-2004 (2004/8664)

Informació pública de l'alternativa tècnica conformada per: projecte d'homologació, pla parcial i programa d'actuació integrada en què consta el projecte d'urbanització, corresponent a la unitat d'execució relativa al sector SUH-1.Residencial.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8664


Organisme emissor
:   Ajuntament de Senyera

Tipus de document
:   Anunci

Informació pública de l'alternativa tècnica conformada per: projecte d'homologació, pla parcial i programa d'actuació integrada en què consta el projecte d'urbanització, corresponent a la unitat d'execució relativa al sector SUH-1.Residencial. [2004/Q8664]
  
Mitjançant el Decret de l'Alcaldia número 106/2004, de 30 de juliol, s'ha resolt el següent:
  
Vist que Lluis E. Capafons i Bonet, en nom i representació de l'entitat mercantil TTC, SL, ha presentat, amb data registre d'entrada de 8 de juny, l'alternativa tècnica conformada per: projecte d'homologació, pla parcial i programa d'actuació integrada en què consta el projecte d'urbanització, corresponent a la unitat d'execució relativa al sector SUH-1.Residencial.
  
Vist que, una vegada redactat pels servicis municipals el plec de clàusules particulars per a la selecció i adjudicació del programa, este l'ha aprovat el Ple de l'Ajuntament, en la sessió de dia 28 de juliol, i que es trobant en tràmit d'informació pública pel termini de huit dies amb la publicació prèvia en el Butlletí Oficial de la Província de València, de conformitat amb l'article 122 del Text Refós del Règim Local, aprovat pel Reial Decret Legislatiu 781/1986, de 18 d'abril.
  
Atés que competix a l'Alcaldia, de conformitat amb l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmetre a informació pública l'alternativa tècnica .presentada en la forma i terminis que es regulen en l'article 46 de la mateixa llei, als efectes de formulació d'al·legacions i presentació d'alternatives tècniques en competència, en el tràmit de la qual, a més del que establix el precepte esmentat, és d'observació la regulació continguda en el plec de clàusules particulars, en allò que ho complementa.
  
Esta Alcaldia resol el següent:
  
Primer
  
Sotmetre a informació pública la proposta de programa presentat, amb la documentació indicada, tant als efectes de formulació d'al·legacions com als de presentació de proposicions juridicoeconòmiques en competència i alternatives tècniques, per mitjà d'edictes al tauler de la casa consistorial, en un diari d'informació general editat a la Comunitat Valenciana i posteriorment en el Diari Oficial de la Generalitat Valenciana, i que cal, abans de la publicació de l'edicte, remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.
  
De conformitat amb l'article 46 de la Llei Reguladora de l'Activitat Urbanística i el plec de clàusules particulars, regiran el terminis següents:
  
1. Quant al projecte d'homologació, un mes a comptar des de la publicació en el Diari Oficial de la Generalitat Valenciana.
  
2. Quant al projecte de pla parcial, programa d'actuació integrada i projecte d'urbanització, 20 dies a comptar des de la publicació en el Diari Oficial de la Generalitat Valenciana.
  
Segon
  
Les alternatives tècniques es presentaran a la vista amb la documentació que exigixen els apartats a) i b) de l'article 32 de la Llei Reguladora de l'Activitat Urbanística, acompanyades, si és el cas, de projectes complementaris.
  
Durant tot el procediment podran ser objecte de pública consulta a l'ajuntament, les al·legacions i alternatives tècniques que s'hi presenten.
  
Tercer
  
Si en l'expressat termini de 20 dies hàbils es presenten alternatives en competència, s'obrirà automàticament, sense necessitat de noves publicacions, un nou tràmit d'exposició pública de 20 dies hàbils per a l'exclusiva finalitat d'examen de les al·legacions i alternatives presentades.
  
Quart
  
Dins dels cinc dies hàbils següents al venciment del termini dels 20 primers dies o, si és el cas, dins del segon termini de 20 dies, es presentaran les proposicions juridicoeconòmiques.
  
Cinqué
  
Si durant els primers 10 dies hàbils del tràmit d'informació, després de la publicació de l'últim edicte, alguna persona es compromet a presentar una alternativa tècnica substancialment diferent de la inicial, el termini iniciat es prorrogarà per 20 dies hàbils addicionals que seran simultanis al termini addicional regulat en l'apartat tercer d'esta resolució.
  
Sisé. Documentació que cal presentar
  
Els qui aspiren a ser seleccionats com a urbanitzadors, hauran de presentar la documentació següent:
  
A) Alternatives tècniques.
  
Les alternatives tècniques es presentaran a la vista al Registre General de l'ajuntament, de 09.00 a 14.00 hores, durant el termini dels 20 dies hàbils que s'indiquen anteriorment o en els 20 posteriors, cas de pròrroga. Quan es presenten per correu, el remitent haurà comunicar-ho a través de telegrama o fax a l'Ajuntament, el mateix dia que s'efectue la imposició de la tramitació a l'oficina de correus.
  
L'alternativa anirà acompanyada de la documentació següent:
  
a) Còpia de la cèdula d'urbanització o resguard acreditatiu que esta s'ha sol·licitat, excepte en els casos en què siga innecessari d'acord amb la Llei Reguladora de l'Activitat Urbanística.
  
b) Avantprojecte d'urbanització amb els continguts expressats en l'article 29.4 de la Llei Reguladora de l'Activitat Urbanística.
  
c) Document nacional d'identitat o fotocòpia compulsada.
  
d) Poder escripturat, convalidat i legalitzat, en tal cas, si s'actua en representació d'una altra persona.
  
e) Escriptura de constitució de la societat mercantil inscrita en el Registre Mercantil.
  
f) Fotocòpia compulsada del número d'identificació fiscal o del codi d'identificació fiscal, respectivament.
  
g) Resguard acreditatiu d'haver depositat la fiança provisional, si és el cas.
  
h) Declaració responsable, davant de notari, autoritat judicial o administrativa, de no estar sotmés en les causes de prohibició de contractar establides en els articles 15 a 20 del Text Refós de la Llei de Contractes de les Administracions Públiques.
  
i) Declaració responsable de trobar-se al corrent en el compliment de les obligacions tributàries i de la Seguretat Social replegades en els articles 13 i 14 del Reglament General de Contractes.
  
j) Les empreses estrangeres no comunitàries se sotmetran al que establix l'article 23 del Text Refós de la Llei de Contractes de les Administracions Públiques.
  
k) En el cas que es tracte d'una agrupació temporal d'empreses caldrà seguir el que disposa l'article 24 del Text Refós de la Llei de Contractes de les Administracions Públiques.
  
l) Acreditació de la solvència econòmica i financera per qualsevol dels mitjans relacionats en l'article 16 de la Llei de Contractes de les Administracions Públiques.
  
m) Acreditació de la solvència tècnica per qualsevol dels mitjans relacionats en l'article 17 de la Llei de Contractes de les Administracions Públiques.
  
n) Full independent en què conste el contingut del sobre, enunciat numèricament.
  
B) Proposicions jurídico-econòmiques.
  
Es presentaran en un sobre tancat amb la inscripció «Proposició juridicoeconòmica corresponent al programa d'actuació integrada sector SUH-1.Residencial», en el termini que s'indica en els apartats tercer i quart d'esta resolució.
  
Contindran la documentació següent:
  
a) Projecte de Conveni Urbanístic que cal subscriure, d'una part, per l'adjudicatari particular de l'actuació i, d'una altra, tant per l'ajuntament com, si és el cas, per aquelles altres que resolgueren assumir compromisos en l'esmentada execució. S'hi faran constar els compromisos i terminis que assumixen l'administració i l'urbanitzador, les garanties que este presta per a assegurar-los i les penalitzacions a què se sotmet per incompliment.
  
b) Proposició economicofinancera comprensiva dels aspectes següents:
  
1. Desenvolupament de l'establit en l'article 29.9 de la Llei Reguladora de l'Activitat Urbanística, que regula les relacions entre l'urbanitzador i els propietaris, i justificar, si és el cas, la disponibilitat d'aquell sobre els terrenys d'estos, els acords ja aconseguits amb ells ?si n'hi haguera- i les disposicions relatives a la manera que serà retribuït l'urbanitzador.
  
2. Estimació, encara que siga preliminar i aproximat, dels costos de l'obra urbanitzadora.
  
3. Proporció o part dels solars resultants de l'actuació constitutiva de la retribució de l'urbanitzador, amb els índexs correctors que procedisquen respecte a l'estimació de costos de l'ordinal anterior. Quan la retribució de l'urbanitzador estiga prevista en metàl·lic, s'especificarà si li correspon percebre algun recàrrec sobre l'expressada estimació de costos d'urbanització, en concepte de benefici o despeses de gestió.
  
4. Incidència econòmica dels compromisos que, si és el cas, interessa adquirir l'urbanitzador per a edificar ?amb finalitats d'interés social- els terrenys que hagen d'adjudicar-se-li, tant en la valoració d'estos, com en la seua quantificació i manera d'adquisició.
  
c) Escrit de presentació de la proposició subscrit per l'aspirant a adjudicatari o el seu representant
  
C) Podran presentar-se diverses proposicions juridicoeconòmiques per a completar no sols l'alternativa tècnica pròpia, sinó també les distintes alternatives tècniques de tercers que competisquen entre si. Fins i tot podran presentar-les els qui no hagen formulat alternativa tècnica, assumint les presentades per tercers i, per tant, es troben interessats a ser adjudicataris de l'actuació. Cada una d'elles es presentarà amb els mateixos requisits i contingut que s'indica en l'apartat B) d'esta clàusula.
  
D) De la presentació s'expedirà un rebut al presentador en què conste el nom del licitador, denominació de l'objecte del contracte i dia i hora de la presentació.
  
Cosa que es publica perquè se'n prenga coneixement general i als efectes de formulació d'al·legacions i presentació de proposicions juridicoeconòmiques en competència i alternatives tècniques.